钦定古今图书集成/明伦汇编/氏族典/第383卷 > 李焕
## 钦定古今图书集成/明伦汇编/氏族典/第383卷 > 李焕

按《魏书李顺传》：“秀林从弟焕，字仲文，小字丑瓌，有干
用。少与郦道元俱为李彪所知，自给事中转治书侍
御史。景明初，迁司空从事中郎，赐爵容城伯。以荆蛮
扰动，敕焕兼散骑常侍慰劳之，降者万馀家。除辅国
将军、梁州刺史。会秦州民吕苟儿反，焕令别将石长
乐平之。时氐王杨定进犹据方山，与苟儿影响，焕密”
募氐赵芒路，斩定进。还朝遇患卒。赠征卤将军，谥昭。